open-index/open-wikipedia-markdown huggingface dataset:
קלאו חום-ציצית

**קלאו חום-ציצית** (שם מדעי: *Rhinoplax vigil*) הוא מין במשפחת הקלאוניים. הוא אחד מן העופות הגדולים ביותר בעולם והקלאו הגדול ביותר, אורכו יכול להגיע למטר ושישים ס"מ. 

אורכו הרב של הקלאו נוצר בשל שתי נוצות זנב שאורכן עשוי להגיע למטר, ואורך הגוף עצמו שעשוי להגיע ל-120 ס"מ. הזכרים שוקלים בממוצע 3 קילוגרם בעוד שהנקבות שוקלות כשניים וחצי קילוגרם. לקלאו צוואר קירח, שצבוע באדום אצל הזכרים ובכחול אצל הנקבות. ה"קסדה" מתחילה מהראש ומסתיימת באמצע המקור. בניגוד לקלאונאים אחרים, אצלם הקסדה חלולה, אצל קלאו זה הקסדה מוצקה ומשמשת לקרבות על חורי קינון ועל מזון. בנוסף לכך הקסדה משמשת כאביזר לקדיחת חורים בעצים שבהם מחפש הקלאו חרקים. מהקסדה מייצרים בני האדם חומר נוי יקר, שנהב קלאויים וזו אחת הסיבות שבהם הקלאו בסכנת הכחדה חמורה. 

הקלאו חי בדרום תאילנד, מלזיה, חצי האי המלאי, אינדונזיה, סינגפור, בורמה, סומטרה ובורנאו. הוא חי בגובה של עד 1500 מטר מעל פני הים. הקלאו הוא טריטוריאלי ומכריז בקול רם על הטריטוריה שלו. בעונת הקינון הקלאויים חיים בקבוצות.

## קישורים חיצוניים

* קלאו חום-ציצית, אתר ליערנות.
* קלאו חום-ציצית, האתר המאלאזיאני לקלאויים
* מידע נוסף, אתר לחיות
* מידע פיזי, התנהגותי ומידע על שימור, אתר Birdlife

## הערות שוליים

קטגוריה:טקסונים שתוארו בידי יוהאן ריינהולד פורסטר
קטגוריה:קלאוניים
קטגוריה:עופות יחידים בסוגם
קטגוריה:ברוניי: עופות
קטגוריה:בעלי חיים שתוארו ב-1781
קטגוריה:עופות יערות הגשם של דרום-מזרח אסיה
חסידת האוכף

ממוזער|חסידת האוכף בפארק נגורנגורו בטנזניה
**חֲסִידַת הָאוּכָּף** או **חסידה אוכפית** (שם מדעי: *Ephippiorhynchus senegalensis*) היא מין עוף גדול ממשפחת החסידתיים. תוחלת חייה יכולה להגיע עד 36 שנים. היא חיה בערבות עשב ביבשת אפריקה.
## מאפיינים
זהו מין גבוה יחסית; גובהה של החסידה כ-1.5 מטר. ההבדלים בין הזכר לנקבה בולטים ובהם ההבדל בקשתית העין: לזכר קשתית חומה ולנקבה-צהובה. מאפיין נוסף הוא שהנקבה קטנה יותר מהזכר. מאפיין ייחודי למין מכל המינים האחרים במשפחת החסידאיים הוא קסדה צהובה וצרה מעל המקור. הצבעים השולטים בגופם של הזכר והנקבה הם שחור ולבן בעוד שהכנפיים, הצוואר והזנב שחורים ושאר הגוף לבן. המקור כתום אך באמצעו ישנו פס שחור עבה. על המקור בולטת ביותר ה"קסדה" הצהובה, בדומה לקסדתו של הקזואר.

החסידה שקטה בדרך כלל, מלבד לנקישות-מקור בין הזכר לנקבה כשהם בקן. חסידת האוכף עפה כשצווארה מתוח, בשונה מהחסידה הלבנה. זהו מין יחידאי, והחסידה נראית בדרך כלל לבד או בזוג. היא מקננת בדרך כלל בביצות מיוערות. הקן גדול, בנוי מזרדים, וממוקם בדרך כלל על עץ. הנקבה מטילה 1-2 ביצים לבנות, שמשקל כל אחת מהן כ-146 גרם. הדגירה נמשכת בין 30 ל-75 ימים; הגוזלים פורחים בגיל 75-100 ימים.
החסידה ניזונה בעיקר מדגים, צפרדעים, חלזונות, חרקים וסרטנאים אך גם מזוחלים ועופות אחרים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1800
קטגוריה:טקסונים שתוארו בידי ג'ורג' שו
קטגוריה:חסידתיים
קטגוריה:עופות הסוואנה האפריקנית
קטגוריה:בעלי חיים בביצות אפריקה
קטגוריה:חוף השנהב: עופות
סמל ארקנסו

**ה[[חותם]] הגדול של מדינת ארקנסו** או **סמל ארקנסו** (באנגלית: **The Great Seal of the State of Arkansas**) הוא סמלה של מדינת ארקנסו שבארצות הברית.

הסמל אומץ בשנת 1864 ושונה לצורתו הנוכחית ב-23 במאי 1907.

סביב הסמל מופיע הכיתוב "החותם הגדול של מדינת ארקנסו" באנגלית בצבע לבן על רקע כחול.

בחלקו העליון של הסמל מופיע אלת החסד, ובחלקו התחתון עיטם לבן-ראש (סמל ארצות הברית), שמימינו חרב המסמלת צדק ומשמאלו אלת החירות.

העיטם אוחז בפיו מגילת קלף שעליה המוטו בלטינית: "שלטון העם" (Regnat Populus). עד שנת 1907 הכיתוב היה: "Regnant Populi".

בחזית העיטם מופיע מגן שעליו ספינת קיטור, מחרשה, כוורת דבורים ושיבולת חיטה – המסמלים את החקלאות, התעשייה והמסחר עליהם מבוססת כלכלת המדינה.

## ראו גם
* דגל ארקנסו

## קישורים חיצוניים

* תיאור הסמל ומשמעות חלקיו

ארקנסו

קטגוריה:ארקנסו: סמלים
קטגוריה:עיט בתרבות
קטגוריה:מלאכים באמנות
דוד שיף

הרב **דוד טעבלי הכהן שיף** (נפטר ב-כ"ג בכסלו תקנ"ב, 17 בדצמבר 1791) היה הרב הראשי לאנגליה.

## ביוגרפיה

הוא היה בנו של שלמה שיף, בן למשפחה נודעת בפרנקפורט, ותלמידו של הרב יעקב יהושע פלק, בעל הפני יהושע. הוא שימש כמגיד בווינה, וכן היה מרבני הקלויז של וורמס ודיין בפרנקפורט. אחר כך שימש כרב בית הכנסת הגדול בלונדון. הרב שיף נפטר ב-כ"ג בכסלו תקנ"ב. אחד מתלמידיו הנודעים היה הרב נתן אדלר, רבו של החתם סופר.

הרב שיף היה בקשר מכתבים עם רבנים חשובים כמו הרב יחזקאל לנדא, בעל ה'נודע ביהודה', הרב נתן מז שהיה דיין חשוב בפרנקפורט, ועוד רבים.

## ספרו
לאחר פטירתו הודפסו חידושיו על המשניות, תלמוד בבלי, ועל התורה, בספר **לשון הזהב,** שהוציא לאור אחיינו הרב גבריאל אדלר (אחיו של הרב נתן אדלר). במשניות דפוס וילנא נדפסו חלק מחידושיו למשנה, ומאז ובמהדורות נוספות למשנה.

## משפחתו
אחיו הרב מרדכי אדלר היה רבה של הנובר. אחיינו הרב נתן מרקוס אדלר (בנו של הרב מרדכי אדלר) שימש כרבה של אנגליה לאחר הרב שלמה הירשל.

## קישורים חיצוניים
* 

## הערות שוליים

קטגוריה:רבנים ראשיים של בריטניה
קטגוריה:פרשני המשנה
קטגוריה:בריטים שנפטרו ב-1791
כל התורה על רגל אחת

**כל התורה על רגל אחת** הוא ביטוי יהודי המבוסס על אגדה המובאת בתלמוד. באגדה מבקש גוי שיגיירו אותו בלימוד כל התורה בעודו עומד על רגל אחת. משמעות הביטוי במקורו היא התייחסות לאדם המבקש להקיף תחום ידע שלם בזמן מועט. כיום משמש הביטוי לעיתים (בדרך כלל בקיצור: "על רגל אחת") גם במשמעות נייטרלית: עיקרי הדברים בקצרה, מבלי לפרט.

## מקור הפתגם
ב, מסופר:

הפירוש המקובל מציג את המתגייר באור חיובי ומבאר כי רצה לדעת מה היא המצווה החשובה ביותר, שעליה אפשר להעמיד את התורה כולה. לכן שמאי דחפו באמת בניין, כדי ללמדו שכמו שבניין לא נבנה על עמוד אחד, כך התורה לא יכולה לעמוד על מצווה אחת. בפירוש רש"י מובאים שני הסברים לדבריו של הלל: הראשון, שהכלל "מה ששנוא עליך לא תעשה לחברך" כולל את רוב מצוות התורה, בהן כל מצוות שבין אדם לחברו וגם מצוות רבות שבין אדם למקום. הפירוש השני והעיקרי לפי רש"י הוא שה' הוא רעו ואוהבו של האדם, כמו שכתוב  ומפורש שמדובר על הקדוש ברוך הוא, לפיכך משמעות הכלל היא "אל תעבור על רצונו כמו ששנוא עליך שעוברים על רצונך".

## ראו גם
* ואהבת לרעך כמוך
## קישורים חיצוניים

* 
* מיכאל לוצקי, ואהבת לרעך כמוך, באתר רמבי"ש

## הערות שוליים

קטגוריה:אגדות תלמודיות
קטגוריה:ניבים וביטויים חז"ליים
מוריה חברה לפיתוח ירושלים

**מוריה חברה לפיתוח ירושלים בע"מ** היא חברה עירונית, המשמשת כזרוע הביצוע של עיריית ירושלים ומשרד התחבורה ומופקדת על ניהול וביצוע מיזמי הפיתוח והתשתיות הגדולים בירושלים. תחומי ההתמחות המרכזיים של חברת מוריה הם פיתוח תשתיות תחבורתיות - הקמת עורקי תחבורה ראשיים ומערכי כבישים, הקמת נתיבי תחבורה ציבורית, הקמה ופיתוח התשתיות של הרכבת הקלה, פיתוח שכונות חדשות, הקמת מבני ציבור, פיתוח סביבתי, הקמת פארקים, שבילי אופנים וגני שעשועים, אנרגיה סולארית ועוד.

## היסטוריה
חברת מוריה הוקמה בשנת 1987 על ידי ראש העיר ירושלים טדי קולק, במטרה לתת לעירייה יתר חופש פעולה בפעולות הפיתוח שלה בעיר. שלושת הפרויקטים הראשונים בהם טיפלה היו: שיקום שוק מחנה־יהודה, שיקום בית־הקברות בממילא ופיתוח תשתית במזרח ירושלים.

מנכ"לה הראשון של החברה היה עוזיאל וכסלר. מנכ"ל החברה בשנים 2009–2012 היה אלכס ויסמן, שהתפטר בשל חילוקי דעות עם ראש העירייה ניר ברקת בספטמבר 2012. בינואר 2015, בית הדין המשמעתי של עובדי המדינה הרשיע את ויסמן באישור חריגות שכר, בעקבות אישור תוספות שכר החורגות מהוראות הממונה על השכר במשרד האוצר לחמישה מעובדיו בת ששימש מנכ"ל.

בשנים 2013–2018 שימש דורון נויוירט כמנכ"ל.

החל מ-2018 משמש ראש העירייה משה ליאון כיו"ר הדירקטוריון ובינואר 2020 מונה גלעד בר-אדון למנכ"ל החברה. מוריה רשמה בשנת 2023 שיא בתולדות החברה, עם ניהול וביצוע של פרויקטים ברחבי העיר בהיקפי ביצוע של יותר מ-3 מיליארד ש"ח.

## מיזמים
בין המיזמים שביצעה החברה:
* סלילת שדרות בר-לב
* פרויקט הכניסה לעיר
* פרויקט מנהור צומת הגבעה הצרפתית
* הקמת מחלף גינות סחרוב
* פיתוח תשתיות הרכבת הקלה בירושלים (הקו האדום, ביצוע הקו הירוק והקו הכחול)
* הקמת גשר המיתרים
* סלילת כביש בגין
* הקמת מבני חינוך, כיתות לימוד וגני ילדים
* פיתוח שכונות חדשות - מורדות ארנונה, רמת שלמה
* הקמת נתיבי תחבורה ציבורית (כביש בגין, ירמיהו)
* הקמת סוף וחניון האוטובוסים הארזים
* ספורטק עמק הארזים
* הקמת פארקים וגינות ציבוריות

## קישורים חיצוניים
* 
*  - ריאיון עם דורון נויוירט, מנכ"ל מוריה
* 
*
* 
* 
## הערות שוליים

קטגוריה:עיריית ירושלים
קטגוריה:ירושלים: חברות
קטגוריה:ישראל: תחבורה - חברות תשתית
קטגוריה:ירושלים: חברות עירוניות
אילן בכר (כדורגלן)

**אילן בכר** (נולד ב-17 במאי 1975 ברמת גן) הוא כדורגלן עבר ישראלי ששיחק בעמדת המגן הימני, וכיום עוסק באימון אישי.

## קריירה
אילן בכר החל את הקריירה שלו בקבוצת הנוער של הפועל רמת גן, ולאחר שעלה לקבוצת הבוגרים עבר בשנת 1995 למכבי הרצליה, שם שיחק שלוש עונות תחת המאמן שייע פייגנבוים אשר הסב את תפקידו מחלוץ למגן ימני. לאחר מכן הושאל בכר לבית"ר ירושלים לעונה אחת, ועמה הגיע לגמר גביע המדינה לשנת 1999, אותו הפסידה הקבוצה להפועל תל אביב.

לקראת עונת 1999/2000 הוחתם בכר בקבוצת הפועל תל אביב על ידי המאמן דרור קשטן. בכר הגיע לקבוצה יחד עם המגן השמאלי יגאל אנטבי, והשניים תפסו מקום קבוע בהרכב הקבוצה. בעונתו הראשונה במועדון זכה עמה בדאבל, ובשנתיים שלאחר מכן סיימה הקבוצה במקום השני ובכר היה שותף להישג השיא של הקבוצה בגביע אופ"א בעונת 2001/2002, עת הגיעה עד לרבע הגמר. באותה עונה זכה בכר עם הקבוצה בגביע הטוטו.

לקראת עונת  עבר בכר לקבוצה הספרדית ראסינג סנטנדר, שם שיחק לצד יוסי בניון, אך לא הצליח למצוא מקום בהרכב הקבוצה. בכר חזר לישראל וחתם במ.ס אשדוד, אליה הצטרפו באותה השנה גם חיים רביבו, יוסי אבוקסיס ואסי דומב. לאחר שנה ניסה שוב את מזלו באירופה, ועבר לקבוצת ספורטינג בראגה מפורטוגל, אך גם שם לא קיבל הזדמנות להתברג בהרכב.

לאחר שחזר לישראל בשנת 2005 שיחק עונה נוספת במכבי הרצליה, ולאחר מכן שיחק גם בהכח עמידר רמת גן והפועל נצרת עילית. חודש לאחר שפתח את עונת 2007/2008 עם הפועל באר שבע נפצע והחליט לפרוש ממשחק פעיל.

### נבחרת ישראל
ב-26 באפריל 2000 ערך בכר את הופעת הבכורה שלו בנבחרת ישראל, במשחק ידידות מול נבחרת צ'כיה. בסך הכל רשם בכר 6 הופעות במדי הנבחרת, כולן במשחקי ידידות. ב-5 בספטמבר 2002 הופיע לאחרונה במדי הנבחרת, במשחק מול נבחרת לוקסמבורג.

## חיים אישיים
בשנת 2001 התחתן בכר עם הדוגמנית סימה בכר, שזכתה ב-2005 בתחרות מיס עולם לנשים נשואות. ב-2002 נולדה בתם, וב-2006 הם התגרשו. בשנת 2013 נישא בשנית לשרון שמסי. ב-2018 נולדה לו בת נוספת.

לאחר פרישתו התגורר בכר במשך שלוש שנים במיאמי שבארצות הברית והחל לעסוק באימון מנטלי אישי. לקראת סוף עונת  מונה בכר ליועץ המנטלי של הפועל כפר סבא.

## תארים
;הפועל תל אביב
* אליפות: 1999/2000
* גביע המדינה: 1999/2000
* גביע הטוטו: 2001/2002

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:רמת גן: כדורגלנים
קטגוריה:כדורגלני הפועל רמת גן
קטגוריה:כדורגלני מכבי הרצליה
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני מועדון ספורט אשדוד
קטגוריה:כדורגלני הכח רמת גן
קטגוריה:כדורגלני הפועל נוף הגליל
קטגוריה:כדורגלני הפועל באר שבע
קטגוריה:כדורגלני ראסינג סנטנדר
קטגוריה:כדורגלני ספורטינג בראגה
קטגוריה:כדורגלני נבחרת ישראל
קטגוריה:כדורגלנים ישראלים בספרד
קטגוריה:כדורגלנים ישראלים בפורטוגל
קטגוריה:מאמנים אישיים ישראלים
קטגוריה:ישראלים שנולדו ב-1975
סמל ג'ורג'יה

**ה[[חותם]] הגדול של מדינת ג'ורג'יה** או **סמל ג'ורג'יה** (באנגלית: **Great Seal of the State of Georgia**) הוא סמל מדינת ג'ורג'יה שבארצות הברית. הסמל אומץ בשנת 1799 כחלק מחוקת המדינה, ושונה מספר פעמים מאז עיצובו הראשוני.

בחזית הסמל מופיעה קשת הניצבת על שלושה עמודים קורינתיים. הקשת מסמלת את חוקת המדינה, וכל אחד מהעמודים מסמל את אחת משלוש רשויות השלטון: הרשות המחוקקת, הרשות המבצעת והרשות השופטת.

מוטו המדינה באנגלית: "חכמה, צדק, מתינות" (Wisdom, Justice, Moderation) כתוב על גבי מגילת קלף המלופף סביב העמודים.

בין העמודים ניצב איש מיליציה (לוחם שהשתתף במהפיכה האמריקאית שחרבו מונפת. הלוחם מייצג את הגנת המיליציה המדינתית על חוקת המדינה.

סביב הסמל מופיע שם המדינה באנגלית: State of Georgia בחלקו העליון של הסמל, ושנת הכרזת העצמאות של ארצות הברית - 1776. בעת שאומץ הסמל, בשנת 1799 הופיעה שנה זו, אולם בשנת 1914 שונתה השנה שעל הסמל.

חלקו הקדמי של החותם משמש כסמל המדינה.

בחלקו האחורי של החותם מצויר קו החוף של המדינה שלמולו מפליגה ספינה הנושאת את דגל ארצות הברית. הספינה מסמלת את הסחר בטבק וכותנה שהיוו את עיקר יצוא המדינה. בסמוך לספינה מצוירת סירה המסמלת את הסחר הפנימי במדינה. ברקע הסמל מופיע דמות של אדם חורש ועדר כבשים. סביב הסמל רושמות המילים: "חקלאות ומסחר" ("agriculture and commerce") המסמלים את כלכלת המדינה בראש הסמל, ושנת 1776 בתחתיתו.

מזכיר מדינת ג'ורג'יה משמש, על פי חוק, כשומר חותם המדינה; כאשר כל המסמכים הרשמיים נחתמים בחותם זה.

הסמל הופיע במשך שנים רבות על דגל המדינה (למעט בין השנים 1879–1902.

דגם של הסמל עשוי ברזל יצוק ניצב בכניסה הצפונית של אוניברסיטת ג'ורג'יה מאז שנת 1858.

## ראו גם
* דגל ג'ורג'יה

## קישורים חיצוניים
*החותם באתר מזכיר מדינת ג'ורג'יה

ג'ורג'יה

קטגוריה:ג'ורג'יה: סמלים
אורי פייבוש המבורגר

**רבי אורי פייבש המבורגר** (באנגלית: **Aaron Hart**, "אהרן הארט"; ה'ת"ל, 1670 – ה'תקט"ז, 1756) היה הרב הראשי של בריטניה, ומייסד בית הכנסת הגדול בלונדון.

## קורות חייו
נולד בברסלאו לרבי נפתלי הרץ המבורגר (הרטוויג מוזס הארט). נשא לאישה את בתו של רבי שמואל מפיורדא. בסביבות שנת ה'תס"ה החל לכהן כרבה של הקהילה האשכנזית בלונדון, על מקומו של רבי יהודה לייב הכהן בן אפרים אשר אנשיל מליסא שעבר קודם לכן לרוטרדם עקב סכסוכים עם ראשי הקהילה, וכיהן כרב הראשי לבריטניה בין השנים 1704–1756. בלונדון ייסד את בית הכנסת הגדול.

אחיו משה (מוזס)  (מייסד בית הכנסת האשכנזי הגדול) שהיה איש עסקים עשיר ומנהיג הקהילה האשכנזית, הביא את אחיו לאנגליה (ב-1704 בערך) ובאמצעות קשריו מונה לרב הראשי, למרות רוחם של כמה מבני הקהילה. כיהן בתפקיד זה עד למותו.

בשנת תס"ז נקלע לפולמוס חריף עם כמה מגדולי הרבנים בדורו, לאחר שהחרים את ר' מרדכי בן ר' משה בן לייבוש מהמבורג (חתנה של גליקל מהאמלן) שהיה איש עשיר ועסק בעסקי היהלומים, לאחר שהוציא לעז על גט. בכדי להצדיק את שיטתו הוציא קונטרס קצר בשם "אורים ותומים" ובו שטח את טענותיו. הספר הוא הספר השלם העברי הראשון שיצא בבריטניה.

היה זה גט על תנאי שסידר רבי אורי פייבוש ז' באלול תס"ו לכהן בשם ענזיל כ"ץ שהסתבך בחובות ורצה לעזוב את המדינה. הגט סודר בחיפזון ונכתב על ידי חזן הקהילה, בשל העובדה שחתנו של הסופר הקבוע הפסיד כסף בהימורים מול המגרש, וזה חשש שיעכב את בריחתו.

מרדכי העלה תהיות על אופן כתיבת הגט ללא נוכחות רבנים נוספים ולמדנים מהקהילה ובעקבות זאת נידהו הרב, כפי תקנתו של רבינו תם על המוציא לעז על הגט.

בעקבות זאת התפלגה הקהילה, ומרדכי הקים בית כנסת עצמאי שכונה "קהל האמבורג לונדון", בראשות הדיין רבי יוחנן מהלישוי.
הסכסוך חרג מתחומי לונדון, ורבי פייבוש גייס לעזרתו כמה רבנים מאירופה שהטילו על הפורשים חרם חמור, ואף הורו כי על רבי יוחנן לעקור מלונדון. בין המחרימים היו: רבי גבריאל עשקלש, רבי אברהם נפתלי הירש שפיץ מוורמייזא. רבי יהודה ליב קאליש רבה של אמסטרדם, אף הורה לשרוף את הקונטרס שהוציא רבי יוחנן לאור (חוץ מהשמות הקדושים שבו). רבי פייבוש תבע את הפורשים לדין תורה בפני רבי נפתלי כ"ץ רבה של פרנקפורט, שצידד בעמדתו, אך אלו העדיפו להופיע בפני רבי דוד ניטו רבה הספרדי של לונדון, או בפני החכם צבי רבן של קהילות אה"ו שהסתייג מהחרם, ואיימו על התובעים בפנייה למלכה. רבי יוחנן ותומכיו העלו טענות כי אישיותו של רבי פייבוש אינה הולמת את המשרה, ונתמכו בעמדתו של החכם צבי שהטיל את כובד משקלו לצד מרדכי שבני משפחתו היו מקורבי החכם צבי, והחרם על הפורשים שקע לבסוף.

ניסה להוציא את ספרו של חמיו על יורה דעה.
נדפס פסק שלו בסוגיית הכשר הטורבוט  בו טען שהדג אסור לאכילה, בפסק כותב שהיה ידיד קרוב של רבי דוד ניטו במשך שלושים שנה. מספר רבנים חלקו על דבריו ונתעורר פולמוס זוטא בנושא.

נפטר בלונדון בשנת תקט"ז, את מקומו מילא רבי צבי הירש לוין בנו של בן דודו ר' אריה לייב מאמסטרדם.

ממוזער
דיוקן של הרב, שצויר בשנת תקי"א על ידי ג'יימס מקארדל , בעקבות דיוקן אחר שצייר בארתולומיאו דנדרידג' , תלוי בגלריית הדיוקנאות הלאומית בלונדון.

## קישורים חיצוניים

* 
* 
* בצלאל רות, הערך "", **[[האנציקלופדיה העברית]]**, כרך 15, תל אביב תשכ"ב, עמ' 229


* 


## הערות שוליים

קטגוריה:רבנים ראשיים של בריטניה
קטגוריה:בריטים ממוצא יהודי-פולני
קטגוריה:ילידי 1670
קטגוריה:נפטרים ב-1756
BS.Player

**BS.Player** (בי אס פלייר) הוא נגן מדיה עבור מערכת ההפעלה "חלונות". הנגן, המאפשר הפעלת קובצי אודיו ווידאו, מיוצר על ידי חברה סלובנית, ושמו המלא הוא "Boris Software player", על שם יוצרו.

הנגן נחשב פופולרי (כ-70 מיליון משתמשים ברחבי העולם, לדברי החברה), ומתחרה בנגנים הידועים Windows Media Player, iTunes, Winamp ו-VLC media player.

תכונותיו הן צריכת משאבים נמוכה, הפעלה מהירה ונוחה, וכן תצורות ועיצובים מגוונים. בניגוד לרוב הנגנים, הנגן נפתח בחלון קטן, ובעת שמיעת מוזיקה אין אפשרות להגדיל את המסך.

הגרסה היציבה האחרונה של הנגן - 2.70 - יצאה בנובמבר 2015, אף שכבר באוקטובר 2012 הודיעה החברה שהיא מפתחת את גרסה 3.0, לא פורסם מאז כל מידע על תאריך יציאה רשמי של גרסה יציבה מעבר לגרסה 2.70. תת־הגרסה העדכנית – 2.73 יצאה ב-9 באוגוסט 2018.

## קישורים חיצוניים
* 
## הערות שוליים

קטגוריה:נגני מדיה
קטגוריה:תוכנות שהושקו ב-2000
ז'ורז' רואו

שמאל|ממוזער|250px|שילוט המסמן את ביתו של רואו בצרפת
**ז'ורז' רואו** (בצרפתית: **Georges Henri Rouault**; 27 במאי 1871 – 13 בפברואר 1958) היה צייר צרפתי.

## ביוגרפיה
רואו נולד בפריז בזמן הרעשת העיר על ידי צבא צרפת בימי "הקומונה הפריזאית". 

אביו היה נגר רהיטים, ובביתם נמצא אוסף של הדפסי אבן של אונורה דומייה שליקט סבו. השפעתן של קריקטורות אלה על רואו נכרה בו לכל אורך דרכו האומנותית. 

בצעירותו היה שוליה בבית מלאכה ליצור זכוכיות ויטראז'ים, ורבות מיצירותיו נראות כמוקפות מסגרות עופרת שחורות, המחזיקות את פיסות הזכוכיתהצבעוניות בחלונות הכנסיות. 

אחת הידועות שבהן היא דיוקנו העצמי, שלו קרא "שולית האומן" (1925). 

ב-1891 התחיל רואו ללמוד בבית הספר המפורסם לאמנות, בוז-אר בפריז, בין השאר אצל אחד מראשי הסימבוליזם בציור, גוסטב מורו. 

בהתחלה צייר רואו בסגנון אקדמי שמרני, אך מאוחר יותר נראה בתמונותיו השפעתם של וינסנט ואן גוך, פול גוגן ופול סזאן. 

בשנת 1905 הציג מיצירותיו בתערוכת סלון הסתיו בפריז. תמונותיו עוררו עניין רב, והקהל נטה לזהותו עם אנרי מאטיס וחבורת ה"פוביסטים" שהציגו באולם סמוך. אך למעשה לא היה כל קשר בין יצר החיים והחושניות של מטיס לבין הליצנים העצובים, השופטים חסרי הרחמים והיצאניות העלובות שצייר רואו. 

הוא נעשה באותן שנים קתולי אדוק בדתו, והמסר הדתי המוסרי נעשה למרכזי ביצירתו. 

בימי מלחמת העולם השנייה צייר רואו בשכבות עבות של צבעי שמן דמויות הנראות כמוקפות במסגרות שחורות. 

בסוף המלחמה יצר תחריטים, ליתוגרפיות, איורים לספרים ותפאורות לבלט. 

משנות ה-30 ואילך נעשתה יצירתו דתית מובהקת, והוא הרבה לצייר את יסורי ישו, אבל בימי מלחמת העולם השנייה חזר אל דמויות "הליצן העצוב", וצייר גם תמונות טבע דומם עם פרחים. 

יצירתו הגדולה האחרונה הייתה זכוכיות הצבעונין של הכנסייה באסי .

## קישורים חיצוניים

* אתר קרן ז'ורז' רואו
* 
* 
* 

קטגוריה:ציירים צרפתים
קטגוריה:אמנים פוביסטים
קטגוריה:אמנים אקספרסיוניסטים
קטגוריה:צרפתים שנולדו ב-1871
קטגוריה:צרפתים שנפטרו ב-1958
יוז

השם "יוּז" הוא תעתיק הגאים של השם האנגלי "Hughes".

קטגוריה:שמות משפחה
קטגוריה:שמות משפחה ולשיים
קטגוריה:שמות משפחה פטרונימיים
ODBC

ממוזער
בעולם המחשבים **ODBC Open Data Base Connectivity** הוא ממשק סטנדרטי שנבנה בשפת C כדי לתקשר עם מערכת ניהול מסד נתונים (DBMS). מתכנן ODBC התכוון ליצור מערכת עצמאית של הפעלת מסדי נתונים וניהולם. יישום או תוכנית יכולים לשלוח שאילתות או משפטי SQL אל מסדי הנתונים כדי להחזיר רשומות או להחיל שינויים על מסד הנתונים, בלי קשר לסוג מערכת הפעלה או לסוג מסד הנתונים שבשימוש.

עם ODBC הוצגה לראשונה האפשרות לתקשורת בלתי תלויה עם מסדי נתונים, כאשר הדרייבר שבשימוש ODBC משמש כשכבת תווך בין מסד הנתונים לתוכנה, התוכנה משתמשת בפקודות ODBC ו-ODBC מעביר את השאילתות אל מסד הנתונים.

## מבט כללי
חברת מיקרוסופט, בשיתוף עם חברת Simba Technologies, בנתה את ODBC תוך אימוץ הסטנדרטים של אס קיו אל (SQL Access Group) המבוססים על תקני Call Level Interface ותקני ISO/IEC. הגרסה הראשונה של ODBC יצאה לאור בספטמבר 1992. לאחר הוצאת גרסה 2.0 החליטה חברת מיקרוסופט להתאים את ODBC 3.0 לתקני ארגון CLI וארגוני התקנים X/Open ו-ISO. ב-1995 הפכו SQL/CLI חלק מהסטנדרטים הבינלאומיים של SQL.

## גרסאות
* 1.0: שוחררה בספטמבר 1992 
* 2.0: 1994
* 2.5
* 3.0: 1995
* 3.5: 1997
* 3.8: 2009 עם יציאתו של חלונות 7

## קישורים חיצוניים

קטגוריה:מסדי נתונים
יוז H-1 רייסר

ה**יוז H-1 רייסר** (באנגלית: **Hughes H-1 Racer**) היה מטוס מרוץ אמריקאי שנבנה על ידי יוז איירקראפט ב-1935. המטוס שבר את שיא המהירות בזמנו. ה-H-1 היה המטוס האזרחי האחרון ששבר שיא מהירות, כל שוברי השיאים שבאו אחריו היו מטוסים צבאיים.

## תכנון ופיתוח
במהלך עבודתו על סרטו מלאכי הגיהנום (Hell's Angels) העסיק הווארד יוז את גלן אודרדיק שיתחזק את 100 המטוסים שהשתתפו בצילום הסרט. לשניהם היה עניין משותף בתעופה והעלו רעיון לבניית מטוס שישבור את שיא המהירות. המטוס קיבל שמות רבים אך שמו הרשמי והנודע הוא **H-1**. המטוס היה הראשון שיוצר על ידי חברת יוז איירקראפט.

תכנון המטוס החל ב-1934 עם בניית דגם גדול של המטוס שעבר בדיקות במנהרת הרוח של המכון הטכנולוגי של קליפורניה. הבדיקות הראו כי המטוס יוכל להגיע למהירות של עד 587 ק"מש.

## מידע טכני
זרימת הגוף של המטוס הייתה מרכיב חשוב מאוד בהשגת מהירות גבוהה וטכנולוגיות רבות פותחו במהלך בניית המטוס על מנת שגוף המטוס יהיה חלק לחלוטין. ל-H-1 היה גם כן נסע מתקפל שהוסיף לזרימת הגוף של המטוס. על המטוס הורכב מנוע פראט אנד ויטני R-1535, מנוע כוכבי בעל 14 צילינדרים בעל נפח של 25.2 ליטרים ולמרות שתוכנן להפיק עד ל-700 כח סוס הוא הפיק יותר מ-1000.

בגלל שני התפקידים השונים שיועדו למטוס המירוץ שני זוגות כנפיים נבנו עבורו וכל זוג הורכב לפי הצורך. זוג אחד בעל מוטת כנפיים קצרה יותר שימש למרוצים ולשבירת שיאי מהירות, וזוג שני ארוך יותר שימש לטיסות מרוץ לטווח רחוק.

## היסטוריה מבצעית
ה-H-1 הוטס לראשונה ב-13 בספטמבר 1935 על ידי הווארד יוז בעצמו. כבר בטיסתו הראשונה שבר המטוס את שיא המהירות למטוס רגיל כשהגיע למהירות של 566 קמ"ש. באותה טיסה הביא יוז ככל הנראה לכך שהדלק במטוס נגמר והוא נחת נחיתת אונס בשדה סמוך ללא שנגרם נזק חמור לו או למטוס. ברגע שיצא יוז מהמטוס המרוסק הוא אמר: "אנו יכולים לתקן אותה, היא תטוס מהר יותר". שיא המהירות באותה תקופה היה שייך למטוס הימי Macchi M.C.72 האיטלקי שהגיע למהירות של 709 קמ"ש באוקטובר 1934.

זמן מה לאחר מכן הכניס יוז במטוס מספר שיפורים קטנים שיסיעו למטוס לעמוד בטיסות לטווח רחוק יותר ולנסות ולשבור את שיא המהירות בחציית השטח היבשתי של ארצות הברית. השיפור המשמעותי ביותר היה הרכבת זוג הכנפיים הארוכים יותר שהמעיטו את עומס הכנף על הכנפיים. ב-19 בינואר 1937 שבר יוז את שיא המהירות בחציית ארצות הברית כשטס מלוס אנג'לס לניו יורק ב-7 שעות, 28 דקות ו-25 שניות. השיא הקודם שהיה 9 שעות ו-27 דקות היה שייך גם כן להווארד יוז. מהירותו הממוצעת במהלך הטיסה הייתה 518 קמ"ש.

ה-H-1 המקורי מוצג כיום במוזיאון האוויר והחלל הלאומי בוושינגטון די. סי. ארצות הברית.

## העתק
ג'ים רייט (Jim Wright) מקוטג' גרוב אורגון בנה העתק בגודל מלא של ה-H-1 שהוטס לראשונה ב-2002. ב-4 באוגוסט 2004 התרסק המטוס ורייט נהרג. המטוס היה אמור לשמש בצילומי הסרט הטייס שמספר את סיפור חייו של הווארד יוז.

## ראו גם
*יוז איירקראפט
*הווארד יוז

## קישורים חיצוניים

*ה-H-1 באתר מוזיאון האוויר והחלל 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יוז איירקראפט
קטגוריה:כלי טיס אמריקאיים
כריסטיאן לגראן

**כריסטיאן לגראן** (בצרפתית: **Christiane Legrand**; 21 באוגוסט 1930 – 1 בנובמבר 2011), הייתה זמרת צרפתייה שהתמקדה בעיקר בתחום הג'אז.

## קורות חייה
לגראן נולדה באקס לה בן שבמחוז סבואה, בת למלחין המוזיקה לסרטים והמנצח, ריימון לגראן ואחות למלחין מישל לגראן. למדה בנעוריה פסנתר וזמרה. השתתפה בהרכב הג'אז הצרפתי "Les Double Six"  וב-1963 הצטרפה להרכב המוזיקלי הסווינגל סינגרס והייתה אחת משתי זמרות הסופרן בהרכב המקורי והסולנית בחלק גדול מהקטעים המוזיקליים שביצע ההרכב. במקביל, המשיכה בשנים הראשונות של הסווינגל סינגרס לשיר גם ב"Les Double Six". בביקורם של הסווינגל סינגרס בישראל ב-1970 כתבה המבקרת המוזיקלית של מעריב, אוליה זילברמן, על שירתה: 

לאחר שעזבה ב-1972 את הסווינגל סינגרס, המשיכה לגראן לעבוד כזמרת אולפן ובין היתר, נטלה חלק באלבומה של להקת הרוק המתקדם הבריטית, פרוקול הארום, "Grand Hotel". היא ליוותה בקולות סופרן גבוהים את השיר "Fires (Which Burn Brightly)". לאורך השנים ביצעה, בין היתר, גם יצירות של לוצ'אנו בריו, מריוס קונסטנט (Marius Constant), מורטון סובוטניק (Morton Subotnick) ואדגר וארז.

לגראן הייתה נשואה למנהל הטכני של הסווינגל סינגרס. אחייניתה, ויקטוריה לגראן, חברה בלהקת האינדי רוק ביץ' האוס (Beach House).

## שירה בסרטים
ב-1964 ביצעה לגראן את שירת הדמות המרכזית (מרי) בדיבוב הצרפתי ללהיט הקולנועי מרי פופינס. באותה שנה היא שרה בסרטו המוזיקלי המצליח של ז'אק דמי, מטריות שרבורג, את תפקידה שלאן ורנון  כ"מאדאם אמרי", למוזיקה שהלחין אחיה הצעיר, מישל לגראן. כמו כן, היא שרה ב-1967 את תפקיד "ז'ודית" בסרט נוסף של דמי, "העלמות מרושפור" (Les demoiselles de Rochefort).

## קישורים חיצוניים

* 

## הערות שוליים

קטגוריה:זמרות צרפתיות
קטגוריה:צרפתים ממוצא ארמני
קטגוריה:צרפתיות שנולדו ב-1930
קטגוריה:צרפתים שנולדו ב-1930
קטגוריה:צרפתיות שנפטרו ב-2011
קטגוריה:צרפתים שנפטרו ב-2011
שני לוחות הברית (ספר)

**שני לוחות הברית** הוא ספר של הרב ישעיה הלוי הורוביץ שנכתב כצוואה לבני משפחתו, ונתפרסם לאחר מותו על ידי בנו הרב שבתאי שפטיל הורוויץ. הספר נכתב כשנתיים לאחר עלייתו של הרב הורוויץ לארץ ישראל.

## חיבור הספר
הספר שני לוחות הברית נחשב ליצירה חשובה בתחום המוסר היהודי. הספר כולל חידושי תורה, ודברי מוסר, ומדבר אף בשבח הישיבה בארץ ישראל, עקרון שהגשים השל"ה בגופו, על אף קשיים רבים וייסורים. 

עד היום משמש הספר כספר יסוד ביהדות, ורבה השפעתו על החסידות, ובמיוחד על הבעל שם טוב. על שם הספר נקרא המחבר "השל"ה הקדוש" (של"ה – ראשי תיבות של "שני לוחות הברית").

בשער ההוצאה הראשונה של הספר, מהשנים ה'ת"ח ה'ת"ט (1648–1649) מתואר הספר וכותבו באלה המילים:

## פרקי הספר
הספר מורכב מהקדמה ושלושה פרקים.
**פרק א' – עשרה מאמרות**, כולל את עשרת הפרקים הבאים:

**פרק ב' – עשרת הדברים**, כוללת את עשר המסכתות הבאות לפי מעגל השנה. כל אחת מהמסכתות מורכבת משלושה פרקים: נר מצווה, תורה אור ודרך חיים תוכחת מוסר.

**פרק ג' – עשרה הילולים** (מסודר ע"פ פרקי הספר "חובות הלבבות")

הספר מחולק לארבעה חלקים, אולם החלוקה לחלקים היא שרירותית לפי גודל ולא תוכנית, כמו החלוקה לפרקים.
# חלק א' – כולל את ההקדמה, פרק א' ומסכת שבת ומסכת חולין מפרק ב'
# חלק ב' – כולל את שאר המסכתות של פרק ב'
# חלק ג' – כולל את נספח תורה שבכתב
# חלק ד' – כולל את נספח תורה שבעל פה ואת פרק ג'

## ראו גם
* קיצור של"ה
* תפילת השל"ה

## לקריאה נוספת

* הרב יוסף מיכאל יוסקוביץ, **מבוא לשני לוחות הברית המבואר**, הוצאת עוז והדר ה'תש"ף

## קישורים חיצוניים

* 
* השל״ה באתר דעת
* מנחם ברונפמן, ספר "שני לוחות הברית": אחד הספרים הנערצים ביהדות סקירת הספר באתר he.chabad.org

### טקסט הספר

* 

### מהדורות סרוקות של הספר
* שני לוחות הברית – מהדורה ראשונה, אמשטרדם: דפוס עמנואל בנבנישתי, ת"ט 1649, באתר הספרייה הלאומית.
* 
* 
* 

### קיצורים של הספר
* העתק וקיצר ומראה מקום מספר שני לוחות הברית : ובו תמצא רוב הקדמותיו וכל הדינים וההנהגות וכל תוכחות מוסר מכל פרשה / ואיזון ותיקון אותו ... ר' שמואל צורף סגל ... וקרא שמו מצרף לכסף. באתר הספרייה הלאומית
* 
* קצור שני לוחות הברית : עם מהדורא בתרא / אשר איזן וליקט ... מהו"ר מיכל עפשטיין מספר של"ה... ומשאר ספרי מוסר... מהדורת זולצבאך: דפוס זלמן בן אהרן, שפתי ת'פתח ופ'י יג'יד תהילתך [תפ"ג] 1723. באתר הספרייה הלאומית

## הערות שוליים

קטגוריה:ספרי מוסר
קטגוריה:ספרי מצוות
קטגוריה:ספרי הלכה: אחרונים
קטגוריה:ספרי שנות ה-1640
קטגוריה:משפט עברי: חיבורים
קטגוריה:ספרי מחשבת ישראל
קטגוריה:יצירות שהתפרסמו לאחר מות מחבריהן
הדוכס מבקינגהם

[150px|ממוזער|שמאל|סמל האבירים של [האמפרי סטאפורד, הדוכס הראשון מבקינגהאם]]
[150px|ממוזער|שמאל|סמל האבירים של [ג'ורג' וילרס, הדוכס הראשון מבקינגהם]]
**הדוכס מבקינגהם** (באנגלית: **Duke of Buckingham**) הוא תואר אצולה שנוצר מספר פעמים בהיסטוריה של אנגליה, בריטניה הגדולה והממלכה המאוחדת. היו גם מרקיזים ורוזנים (Earls) מבקינגהם.

## יצירה ראשונה של התואר (1444)
ב-1444 יצר הנרי השישי, מלך אנגליה את התואר והעניק אותו להאמפרי סטאפורד, הדוכס הראשון מבקינגהאם.

נכדו, הנרי סטאפורד, הדוכס השני מבקינגהאם סייע לעלייתו לשלטון של ריצ'רד השלישי, מלך אנגליה. אולם ב-1483 ניצב בראש מרד נגד המלך, ראשו נערף והתואר נושל מצאצאיו.

הנרי השביעי, מלך אנגליה השיב עם עלייתו לשלטון ב-1485 את התואר לאדוארד סטאפורד, הדוכס השלישי מבקינגהאם, בנו של הנרי. הוא היה אציל בחצרם של הנרי השביעי והנרי השמיני, מלך אנגליה. במהלך 1520 חקר המלך עדויות בנוגע לבגידה שתכנן בקינגהאם כביכול ובאפריל 1521 השליך אותו למצודת לונדון. בקינגהאם נשפט והוצא להורג כבוגד במלכות בגבעת מצודת לונדון. הנרי השמיני שלל את התואר וביטל אותו. ב-31 ביולי 1523 זוכה בקינגהאם מכל חשד במסגרת החלטה של הפרלמנט הבריטי ושמו טוהר.

## יצירה שנייה של התואר (1623)
ג'יימס הראשון, מלך אנגליה יצר מחדש את התואר ב-1623 העניק אותו לבן לווייתו האהוב, ג'ורג' וילרס, הדוכס הראשון מבקינגהם, שהיה גם יועצו הקרוב של צ'ארלס הראשון, מלך אנגליה וניהל את מסעותיו הצבאיים הכושלים לטובת ההוגנוטים בצרפת עד שנרצח ב-1628. בנו, ג'ורג' וילרס, הדוכס השני מבקינגהם, היה אף הוא יועץ בחצרו של צ'ארלס הראשון וחבר, יחד עם לורד אשלי לממשל הקאבא"ל (CABAL) של צ'ארלס השני, מלך אנגליה. לאחר מותו ב-1687 לא חודש התואר.

### בספר "שלושת המוסקטרים"
הופעתו הידועה ביותר של הדוכס מבקינגהם, כדמות דמיונית למחצה, מצויה בספרו של אלכסנדר דיומא האב "שלושת המוסקטרים" ושלל עיבודיו והכוונה היא לג'ורג' וילרס, הדוכס הראשון מבקינגהם. הוא מתואר שם כ"אביר הנאה ביותר בצרפת ואנגליה", חביבם של מלך אנגליה ושל מלך צרפת, עשיר ובעל עוצמה עצומה בחצר ומאהבה של אן מאוסטריה.

## יצירה שלישית של התואר (1703)
ב-1703 יצרה אן, מלכת בריטניה את התואר "דוכס בקינגהאם ונורמנבי" (Duke of Buckingham and Normanby) והעניקה אותו ללורד שומר החותם ג'ון שפילד, הדוכס הראשון מבקינגהם ונורמנבי עבורו נבנה גם ארמון בקינגהאם בלונדון. תוארו עבר לבנו הלא חוקי אדמונד שפילד, הדוכס השני מבקינגהם ונורמנבי.

## יצירה רביעית של התואר (1822)
ב-1822 יצר ג'ורג' הרביעי מחדש את התואר כדוכס בקינגהאם וושאנדוס (Duke of Buckingham and Chandos) עבור ריצ'רד טמפל-נגנט-בריידג'ס-שאנדוס-גרנוויל, הדוכס הראשון מבקינגהם ושאנדוס. סבו, ג'ורג' גרנוויל היה ראש-ממשלת בריטניה ומונה למרקיז בקינגהאם ב-1784. בנו, ריצ'רד, שהיה הלורד שומר החותם והלורד נשיא המועצה, ירש את התואר כדוכס בקינגהאם ושאנדוס השני. עם מותו ללא יורש זכר ב-1889, נכחד התואר.

## קישורים חיצוניים

## הערות שוליים

*
אינסיידאוט

**אינסיידאוט** (באנגלית: **Insideout**) היה הרכב יורודאנס ישראלי שנוסד בשנת 1994 ואשר נחשב להרכב היורו דאנס הישראלי הראשון.

## היסטוריה
ההרכב נוסד בשנת 1994 על ידי תומר גלט ואלון לוין, שני תלמידי תיכון בני 16 מגבעתיים אשר למדו באותה הכיתה.
במהלך 1994 הוציא ההרכב את השיר "Dance" בשיתוף פעולה עם הזמרת דידי תחת חברת התקליטים "פונוקול". השיר הפך במהרה ללהיט מקומי כאשר זכה להצלחה רבה יחסית במצעדים בישראל ואף בספרד.

במהלך 1995 ו-1996 ההרכב שוחרר לשווקים סינגלים נוספים עם הזמרת דיקלה שחר שזכו גם כן להצלחה רבה במצעד הישראלי - השיר "Lover", השיר "" (חידוש לקלאסיקה של הרכב ה"שרילז") והשיר "One Last Thing".

ההצלחה לה זכה ההרכב בישראל עוררה עניין בהרכב ברחבי העולם באותה, כאשר חלק משירי ההרכב החלו להיכלל באלבומי אוסף בינלאומיים של להיטים עכשוויים מאותה התקופה.

במחצית השנייה של שנות ה-90 חבר הלהקה אלון לוין החליט לעזוב את ההרכב ותומר ודיקלה המשיכו להופיע כצמד.

ב-1996 ההרכב שחרר מאשאפ מיוחד - ביצוע בעברית לשיר "Let's Get Wild" של הזמרת הישראלית שרי יחד עם קטע מתוך השיר "בוא לריו" שביצעה בעברית הזמרת יהודית רביץ.

בשנת 1997, ההרכב הוציא גרסת כיסוי מיוחדת - ללהיט "Ecuador" במקור של המפיק סאש! הביצוע כלל ווקל חדש ואושר על ידי המפיק בעצמו.

בתחילת שנות ה-2000 הצמד הוחתם בחברת אן.אם.סי והחל לעבוד על אלבום הסולו שלו. הסינגל הראשון מתוכו היה "InsideOut" (כשם ההרכב) ואותו ביצע בבכורה בהופעה ההיסטורית של הרכבי הבנים "פייב" ו"ווסטלייף" בישראל.

במהלך הקלטות האלבום החליטו חברי הצמד על פירוקו והאלבום המלא של ההרכב מעולם לא יצא.

## דיסקוגרפיה
### סינגלים נבחרים
* 1994 - Dance (בשיתוף עם Didi)
* 1995 - Lover
* 1995 - 
* 1996 - One Last Thing
* 1996 - בוא נרקוד!
* 1997 - Sing The Ecuador (Special version)
* 2001 - InsideOut

## קישורים חיצוניים

## הערות שוליים

קטגוריה:צמדים מוזיקליים ישראלים
קטגוריה:הרכבי מוזיקה אלקטרונית ישראלים
קטגוריה:הרכבי יורו דאנס
קטגוריה:להקות שהוקמו בשנת 1994
קטגוריה:להקות שהתפרקו בשנת 2001
גאון הירדן

[ממוזער|250px|[כיכר הירדן וגאון הירדן בציורו של ון דה ולדה (1857)]]
[ממוזער|250px|נפתולי [נהר הירדן בגאון הירדן (תצלום: זולטן קלוגר, 1937)]]
ממוזער|מצפה גאון הירדן
**גְּאוֹן הַיַּרְדֵּן** (בערבית: זוּר) הוא המדרגה התחתונה בבקעת הירדן המהווה את מישור ההצפה של הירדן. גאון הירדן מצוי בחלקו הדרומי של הירדן, מדרום לכנרת. השילוב של זמינות מים עם קרקע סחף פוריה, תורם ליצירת אזור עשיר בצמחייה שבו שוכנים בתי גידול לחים וסבוכים והוא מתאים לעיבוד חקלאי.

הצירופים המופיע בתנ"ך: 

## מקור השם
בתנ"ך גאון הוא שם עצם שמשמעותו עלייה והתרוממות. המילה המקראית גאון קרובה למילה גאות ולפועל גאה, וכמותם היא משמשת בין השאר לציון עליית גלי הים. סבך הצמחייה שעל גדות נהר הירדן נקרא גאון הירד, אולי על שם גאות המים באזור ואולי על שם גובהם הרב של הצמחים שבו. בערבית נקרא ז'ור.
ממוזער|מראה גשר אלנבי

## טבע
הביטוי 'גאון ירדן' משמש בהוראת 'מקום גאות הירדן', שבו הנהר מלא על גדותיו בחורף. הביטוי 'גאות הירדן', לעומת זאת, מתייחס למקום שבו גדל היער העבות של הירדן. ביער זה צומחים עצי אשל, ערבה, צפצפה, הרדוף, קנה וסוף.

החי והצומח העשירים של האזור מוגנים בצידו הישראלי של גאון הירדן בחמש השמורות המרכיבות את שמורת גאון הירדן. באזורים רבים הציבה מדינת ישראל את גדר הגבול מאות מטרים מהגבול הבין-לאומי העובר במרכז הנהר. אזורים אלו אסורים בכניסה לאזרחים, למעט חקלאים וחוקרים, והתפתחו בהם שטחים של פארקים לא מתוכננים.

## שמורת גאון הירדן

שמורת גאון הירדן הוא שם כולל לחמש שמורות טבע מוכרזות הנמצאות בחלקו הצפוני של גאון הירדן בעמק בית שאן. השמורות משתרעות משער קיבוץ חמדיה שבצפון העמק, עד קיבוץ טירת צבי שבדרום העמק.

## טופוגרפיה
רוחבו הממוצע של השטח הוא כ-1,200 מטר אך במקומות רבים הוא מצטמצם ל-500 מטר ואף פחות. גאון הירדן משתרע למרגלות המצוק של המדרגה העליונה בבקעת הירדן, היא "ככר הירדן" (ע'ור), שבה ממוקמים היישובים ושטחי החקלאות, ובה עובר כביש הבקעה (כביש 90). מבנה זה קיים בשני צִדי הירדן, אלא שבצד המזרחי (הירדני) השטח לרוב רחב יותר כי הנחלים ממזרח גדולים יותר ונושאים סחף רב אל הירדן. בין הע'ור לזור ישנם מדרונות תלולים שגובהם 15–25 מ' בצפון ועד 40 מטר ויותר בדרום ובתוכם יש אזור של בִּתְרוֹנוֹת (ה"כתרות") שרוחבו מ-1 ק"מ בצפון עד 3 ק"מ במרכז הבקעה, באזור שפכו של נחל יבוק ממזרח. משם ודרומה הוא הולך וצר.

## טיילת גאון הירדן
הירידה לטיילת גאון הירדן מותנית בתיאום צבאי וניתן לעשות אותה רק עם מדריך מהאתר. הטיילת נמצאת בשטח שבין גדר המערכת עד לגבול העובר במימי הירדן באזור שכמעט אינו מופרע על ידי האדם ובו ניתן לחוות ולהנות מהטבע במלואו. בסיור מודרך במקום, יש לעבור את הגדר אל השטח הנקרא גאון הירדן ששימש כנקודה חשובה לאורך ההיסטוריה של האזור. מגדת הנהר ניתן לצפות בשלושת הגשרים ההיסטוריים הנטויים מעליו ובחאן דרכים ממלוכי מן המאה ה-14 שבו רחבת אבן יפהפייה מוקפת חדרים, 'מיחרב' ומגדל שמירה.
ממוזער

## ראו גם
* נהר הירדן
* בקעת הירדן
* שמורת גאון הירדן

## לקריאה נוספת
* עמיחי סנה, יוסי יחיאלי – מיקומה הגאוגרפי של ככר הירדן המקראית, המכון הגאולוגי ירושלים
* מנשה הראל – קדמוניות נופי ארץ ישראל, זמורה ביתן מוציאים לאור

## קישורים חיצוניים
* 

## הערות שוליים

קטגוריה:ישראל: גאוגרפיה
קטגוריה:נהר הירדן
טאמבלר

**טאמבלר** (באנגלית: **Tumblr**) הוא אתר אינטרנט המשמש כפלטפורמה לפרסום מיקרו-בלוגים הכוללים טקסט, תמונות, וידאו, אודיו, קישורים או ציטוטים. טאמבלר מאפשר למשתמש לעקוב אחר פרסומים של משתמשים אחרים, ובכך משמש כרשת חברתית מקוונת. פלטפורמה זו מכילה כ-375 מיליון בלוגים. טאמבלר נוסד בשנת 2007 על ידי דייוויד קארפ.

במאי 2013 רכשה חברת יאהו את טאמבלר לפי שווי של 1.1 מיליארד דולר, ותוך שנתיים מחקה 712 מיליון דולר.

בשנת 2017 החברה נמכרה ל-Oath Inc (חברה הנמצאת בבעלות ורייזון תקשורת). נכון לשנה זו היו באתר מעל 300 מיליון בלוגים.

החל מ-17 בדצמבר 2018 אסרה טאמבלר לצמיתות הכנסת תכנים למבוגרים לפלטפורמה שלה. האיסור כולל תוכן מיני ועירום מפורש למעט כמה חריגים, כמו טקסט, כך שארוטיקה נותרה מותרת.

באוגוסט 2019 מכרה וורייזון החזקותיה לאוטומטיק (Automattic), בעלת פלטפורמת הבלוגינג וורדפרס בכ-20 מיליון דולר בלבד.

## ראו גם
* וורדפרס

## קישורים חיצוניים

* 

* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אתרים מבוססי תוכן משתמש
קטגוריה:רשתות חברתיות מקוונות
קטגוריה:אתרי אינטרנט שהושקו ב-2007
קטגוריה:בלוגים
ברוך סקציאר

**ברוך (בוריס) סַקְצִיאֶר** (**Saktsier**; נולד ב-1942) הוא פסל ישראלי-רוסי.

## ביוגרפיה
סקציאר נולד בסמרקנד וגדל בקישינב שבמולדובה (אז חלק מברית המועצות) להורים אמנים. אביו היה המשורר היידי מוטל סקציאר (מאָטל סאַקציער; 1907–1987) ואמו שחקנית בתיאטרון היהודי. הוא למד ציור ופיסול בסמינר לאמנות בתיכון קישינב בשנים 1956–1960. ולאחר מכן באקדמיית ראפין לאמנות בלנינגרד בשנים 1963–1969. השתתף במספר תערוכות ברחבי מולדובה בשנים 1960–1972.

בשנת 1970 יצר אנדרטת הנצחה לזכר החיילים שנהרגו במלחמת העולם השנייה, שהפכה לאחת הבולטות בעיר קישינב.

בשנת 1972 עלה לישראל ממולדובה (במהלך שהותו בארץ עִברת את שמו הפרטי).

[שמאל|ממוזער|250px|[אנדרטת יאנוש קורצ'אק ותלמידיו, באתר ההנצחה "יד ושם" שעל הר הזיכרון בירושלים]]
בשנת 1977 זכה בתחרות ליצירת אנדרטה לזכרו של יאנוש קורצ'אק, ובשנת 1978 יצר את אנדרטת יאנוש קורצ'אק ותלמידיו, שמוצגת דרך קבע ביד ושם שעל הר הזיכרון בירושלים. באנדרטה ראשו של קורצ'אק גדול מהילדים ואף ידו גדולה, ומקיפה אותם. סקציאר רצה להדגיש בכך את אהבתו של קורצ'אק לילדים ואת מנהיגותו. ראשו של קורצ'אק באותו גובה כמו ראשי הילדים על מנת להראות את משנתו, לפיה יש להתייחס אל ילדים כאל אנשים מבוגרים. סקציאר יצר פסל דומה הנמצא בבית הקברות היהודי בוורשה, אולם שם דמותו של קורצ'אק גבוהה ביחס לראשי הילדים.

בשנת 1978 הוציא חוברת ובה תצלומי יצירותיו (צילום: בוריס בלנקין).

משנת 1980 מלמד סקציאר פיסול ומציג את עבודותיו בתערוכות יחיד וקבוצתיות באירופה, ברוסיה ובישראל.

בשנת 1986 פתח בית יציקה עם הפסל דניאל בהריר בראשון לציון.

משנת 1987 התגורר בכפר האמנים שא-נור בצפון השומרון, עד שפונה מתושביו ונהרס במסגרת תוכנית ההתנתקות.

## קישורים חיצוניים

* 
* פסלו של בוריס סקציאר, באתר יד ושם (פריט 16 במפה)
* בוריס סאקציאר, באתר mutualart 
* ממלאים חלל / מורים בבית ספר בסיס - קבוצתית, באתר artispo
* מתוך ההקדמה לספר של סקציאר באנגלית
* ברוך סקציאר, באתר stgart 
* גלריית פסליו של סקציאר 

קטגוריה:פסלים ישראלים
קטגוריה:פסלים יהודים רוסים
קטגוריה:עולים בשנות ה-1970
קטגוריה:ישראלים ילידי אוזבקיסטן
קטגוריה:שא-נור: אישים
קטגוריה:ישראלים שנולדו ב-1942
יהודה הכהן רבין

הרב **יהודה הכהן רבין** (ז' באדר א' ה׳תרע"ט, 8 בפברואר 1919 – ט"ו בתשרי ה'תשס"ב, 2 באוקטובר 2001) היה רב ביהדות בוכרה בישראל.

## קורות חיים
נולד בעיר בוכרה שבמרכז אסיה לרב חזקיה ומרים. אביו כיהן כרבה הראשי של בוכרה וראש בית הדין שלה ושל אגפיה, וגם סבו, הרב יצחק חיים הכהן רבין, וסבא רבה שלו, רבי פנחס הכהן רבין "הגדול".

בצעירותו למד בתלמוד תורה מקומי בבוכרה עד לסגירתו בהוראת הבולשביקים, והמשיך ללמוד תורה אצל אביו.

בהיותו כבן 11 עלה עם אביו לישראל. נתיב נסיעתם היה דרך ערי איראן, שם שהו כשלש שנים. באותם ימים למד אצל הרב אהרן ממאן, לימים מנהל תלמוד תורה נזר אהרן לעדת החלבים בירושלים. בשנת 1935 (ה׳תרצ"ה) הגיע לירושלים ונשלח ללמוד בישיבת פורת יוסף, אצל הרב יעקב עדס. לאחר הפרעות בשנת ה׳תרצ"ח, עבר ללמוד בישיבת בני ציון של הרב בן-ציון מאיר חי עוזיאל אצל הרב עמרם אבורביע.

לאחר שסיים את לימודיו בישיבה ונישא לדבורה בת מיכאל ויפה פחלא, המשיך בלימודיו בכולל האברכים "ישיבת ש"ם" אותה ייסד אביו לזכרו ושמו של מייסד שכונת הבוכרים, הרב שלמה מוסיוף. שם הוסמך לרבנות ודיינות על ידי הרב עובדיה הדאיה. לכתב הסמיכה הצטרפו חברי בית הדין בירושלים: הרב חזקיה שבתי, הרב שלום אזולאי והרב יעקב עדס, וכן הרב בן-ציון מאיר חי עוזיאל והרב יצחק אייזיק הלוי הרצוג.

### פעילותו הציבורית
שימש כשוחט ובודק בשכונת הבוכרים 'רחובות', מלאכה בה עסק כארבעים שנה, לצד עריכת בריתות מילה.

את מקום מגוריו בירושלים קבע בשכונת הבוכרים 'רחובות', ואת מקום תפילותיו קבע בבית הכנסת לעדת הבוכרים **'[[בבא תמא]]',** שם מסר שיעורים ודרשות.

שנים רבות המשיך במסורת עתיקת היומין של תיקון ימי השובבי"ם, ובימי שני וחמישי של שבועות אלו היה עורך את התיקון שלצידו היו מתכנסים תלמידי חכמים בתפילה ובתענית.

בשכונת סנהדריה המורחבת בירושלים יסד את בית הכנסת ובית המדרש **'עטרת חזקיה**' ע"ש אביו.

יסד את "**איגוד בני הישיבות יוצאי בוכרה**" ארגון שאיחד בתוכו בני ישיבות יוצאי בוכרה. בין מפעלי הארגון נמצאת סדרת ספרי הזיכרון "**תפארת בנים**", שיצאו לזכרם של משפחת רבין והרב אברהם אמינוף. בסדרה זאת ראו אור חמישה חלקים, הכוללים דברי תורה והלכה מרבנים ובני ישיבות יוצאי העדה הבוכרית.

נפטר בירושלים ב-2 באוקטובר 2001 (יו"ט ראשון של חג סוכות, ט"ו תשרי ה׳תשס"ב) ונקבר אור לט"ז תשרי בהר המנוחות בירושלים.

## חיבוריו
הרב רבין הוציא לאור מספר ספרים:
***משנת ראב"י** - ירושלים תשכ"ט, ספר העוסק בבירור דברי התנא רבי אליעזר בן יעקב הפזורים בש"ס בבלי וירושלמי מסכתות קטנות ועוד.
***חסד ואמת** - שם תשל"ז, תפילות והלכות לאבלים.
***עונג שבת ויו"ט** - שם תשל"ח, זמירות לשבת יו"ט כמנהג יהדות בוכרה.
***סדר הפורים המשולש** - שם תש"י, דיני פורים המשולש.
***זרח כוכב מיעקב** - שם תשנ"ט, תולדותיהם של משפחת רבין.
***משנת יהודה** - שם תש"נ, הסובב על מאמרי התנאים רבי עקיבא רבי מאיר בעל הנס ורבי שמעון בן יוחאי בתוספת כללים לפסיקת ההלכה.
*ערך והוציא לאור מכתיבת ידו של אביו הרב חזקיה הכהן רבין את ספרו **עטרת חזקיה - מזכרת הגיטין** תשנ"ב.

## לקריאה נוספת
**מלכות יהודה**, ירושלים תשס"ב

## קישורים חיצוניים
* 

## הערות שוליים

קטגוריה:רבנים ביישוב
קטגוריה:אנשי העלייה החמישית
יהודה
קטגוריה:ישראלים ילידי אוזבקיסטן
קטגוריה:שכונת הבוכרים: אישים
קטגוריה:יהודים הקבורים בהר המנוחות
קטגוריה:ישראלים שנפטרו ב-2001
דום II: גיהנום על כדור הארץ

**דוּם II: גיהנום על כדור הארץ** (באנגלית: **Doom II: Hell on Earth**) הוא משחק יריות בגוף ראשון שפותח על ידי id Software והוצא לאור על ידי GT Interactive. המשחק יצא לאור ב-10 באוקטובר 1994 באמריקה הצפונית ובאירופה.

## תקציר העלילה
אירועי עלילת המשחק מתרחשים מיד לאחר אירועי המשחק הראשון בסדרת "דום", השחקן שוב מגלם את התפקיד של דמות של נחת חלל אלמוני. לאחר שהנחת חוזר לביתו מהגיהנום, הוא מגלה כי שדים פלשו לכדור הארץ וגרמו למותם של מיליוני בני אדם.

בני אדם ששרדו את המתקפה שוקדים כעת על תוכנית לבניית מספר חלליות מסיביות אשר ישאו את הניצולים הנותרים בכדור הארץ לחלל. נמל החלל היחיד המסוגל לשגר את החלליות הללו נכבש על ידי הפולשים, אשר הציבו "שדה כוח" מעליו. בעקבות כך, כוחות של חיל הנחתים נלחמים באלפי שדים במטרה להסיר את שדה כוח, על מנת לאפשר לבני האנוש להימלט מכדור הארץ. לאחר שהנחת הרג את כל השדים שהשתלטו על נמל החלל והוריד את שדה הכוח, כל בני האנוש בכדור הארץ מצליחים לברוח לחלל, ונחת החלל האלמוני נותר האדם היחיד על פני כדור הארץ.

בעודו מחכה למותו הקרב, בידיעה שהצליח להציל את האנושות, נחת החלל האלמוני מקבל מסר מהחללית של בני האנוש בחלל אשר גילו בינתיים מאין הפולשים מהגיהנום מגיחים בדיוק. במסר מצוין כי הבסיס המרכזי של הפולשים נמצא במרכז עיר הולדתו של נחת החלל האלמוני. בעקבות כך נחת החלל עושה דרכו דרך העיר עד שהוא מגיע לבסיס של הפולשים, אך הוא מגלה כי אין דרך לעצור את הפולשים באתר זה. לאחר מכן הוא מחליט להיכנס לפורטל בין ממדי כדי לכבות אותו מהצד השני, וכך נכנס שנית לגיהנום האמיתי.

לאחר לחימה ממושכת בהמוני השדים בגיהנום, נחת החלל האלמוני מגיע לבסוף לשד הגדול ביותר שהוא אי פעם ראה, המכונה "Icon of Sin" (איקונין החטא). הוא מצליח להרוג שד זה באמצעות ירי רקטות אל תוך מוחו החשוף. מותו של "איקונין החטא" מוביל להשמדת פורטל הגיהנום. כעת, כאשר הגיהנום הושמד, נחת החלל האלמוני מצטרף עם בני האנוש האחרים במטרה להשיב את החיים על פני כדור הארץ לקדמותם.

שני שלבים סודיים למשחק בסגנון טירה נאצית ובסופם רואים את קומנדר קין תלוי.
## קישורים חיצוניים

* 

* 

קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי גיים בוי אדוונס
קטגוריה:משחקי אקס בוקס
קטגוריה:משחקי וידאו משנת 1994
קטגוריה:משחקי DOS
קטגוריה:דום
קטגוריה:גיהנום בתרבות הפופולרית
קטגוריה:משחקי אימה ממוחשבים
קטגוריה:משחקי וידאו קואופרטיבים
קטגוריה:משחקי וידאו שפותחו בארצות הברית
קטגוריה:משחקי iOS
It Will Rain

**It Will Rain** הוא שיר של זמר הפופ האמריקאי, ברונו מארס. השיר יצא למכירה ב-iTunes ב-27 בספטמבר 2011. ב-22 בספטמבר 2011, הודיע מארס דרך האתר הרשמי שלו כי השיר מיועד להיות סינגל מתוך הפסקול הרשמי לסרט שחר מפציע. הקליפ לשיר תוכנן לצאת ב-26 באוקטובר 2011 ב-MTV, אך ב-24 באוקטובר הודיע מארס דרך הטוויטר שלו כי הקליפ נדחה למספר שבועות. בסופו של דבר הקליפ לשיר הושק ב-10 בנובמבר 2011 ב-MTV.

## ביקורות
"It Will Rain" זכו לביקורות מעורבות בדרך כלל. בילבורד העניק לשיר 4 מתוך 5 כוכבים, והצביע על כך שהשיר בוחן את "חוסר הביטחון האפל יותר שנראה לראשונה ב ... "Grenade".

סיימון ווזיק לוינסון ממגזין הרולינג סטון נתן לשיר 3 מתוך 5 כוכבים, ותיאר אותו כ"דומה מעט ל-Wild Horses ודומה מאוד להצלחה הרדיופונית הבאה של מארס".

## מיקומי שיא

## קישורים חיצוניים

## הערות שוליים

קטגוריה:שירי ברונו מארס
קטגוריה:שירים באנגלית
קטגוריה:שירי לפידים
קטגוריה:בלדות נשמה
קטגוריה:בלדות פופ
קטגוריה:בלדות רוק
קטגוריה:סינגלים בהוצאת אלקטרה רקורדס
קטגוריה:סינגלים בהוצאת אטלנטיק רקורדס
הבחירות הפרלמנטריות ברוסיה 1993

**הבחירות הפרלמנטריות ברוסיה** (Выборы в первую Государственную думу Российской Федерации) לדומה הממלכתית של רוסיה נערכו לראשונה בשנת 1993 לאחר פירוק ברית המועצות וחידוש הדומה.

מפלגת "הבחירה של רוסיה" שזכתה ב-64 מקומות כללה תומכי הרפורמות של הנשיא בוריס ילצין ומנהיגיה היו יגור גאידר, אנטולי צ'ובאיס ואלה פמפילובה. אומנם יגור גאידר לא הצליח לקבל את תמיכת הדומה לתפקיד ראש הממשלה.
## תוצאות הבחירות

## קישורים חיצוניים

*תולדות מערכות הבחירות ברוסיה המודרנית 

1993
קטגוריה:1993 ברוסיה
קטגוריה:1993 בפוליטיקה
סמל דקוטה הדרומית

**ה[[חותם]] הגדול של מדינת דקוטה הדרומית** או **סמל דקוטה הדרומית**' (באנגלית: **Great Seal of the State of South Dakota**) הוא סמלה של מדינת דקוטה הדרומית שבארצות הברית.

הסמל עוצב בשנת 1885, תקופה בה המדינה הייתה עדיין חלק מטריטוריית דקוטה (רק בשנת 1889 הפכה הטריטוריה למדינה). 

במרכז הסמל מתוארים גבעות, נהר ובו שטה ספינת קיטור, חקלאי חורש במחרשה הרתומה לזוג שוורים, כורה ובקר, המסמלים את חקלאות המדינה, התעשייה שבה והמסחר, וכן את משאבי הטבע של המדינה. 

בראש הסמל, על גבי מגילת קלף מופיע מוטו המדינה: "תחת האל, שלטון העם".
סביב החותם מופיע הכיתוב "מדינת דרום דקוטה" באנגלית (State of South Dakota) בראש החותם, ו"החותם הגדול" (Great Seal) בבסיסו, וכן שנת הפיכת הטריטוריה למדינה (1889).

החותם שמור על ידי מזכיר המדינה של דקוטה הדרומית.

## ראו גם
* דגל דקוטה הדרומית
* סמל דקוטה הצפונית

## קישורים חיצוניים
* תיאור החותם

דקוטה הדרומית

קטגוריה:דקוטה הדרומית: סמלים
קטגוריה:שור בתרבות
קרב קרשניק

**קרב קרשניק** היה הראשון מבין שרשרת קרבות בין האימפריה הרוסית והאימפריה האוסטרו-הונגרית במערכה על גליציה במלחמת העולם הראשונה. הקרב נפתח ב-23 באוגוסט 1914 בקרשניק שבגליציה והאזורים הסמוכים לה, ליד גבול האימפריה הרוסית בצפון אוסטרו-הונגריה. לאחר שני ימי לחימה, ניצחה הארמייה הראשונה האוסטרו-הונגרית את הארמייה הרביעית הרוסית; היה זה הניצחון הראשון של הצבא האוסטרו-הונגרי במלחמת העולם הראשונה. ויקטור דנקל שפיקד על הארמייה האוסטרית הראשונה, זכה לכבוד גדול ונחשב גיבור לאומי, עד לקרבות הבאים, שבהם הפסיד הצבא האוסטרו-הונגרי.

## מהלך הקרב
בתחילת הקרב לאוסטרים היה כוח רב יותר שפעל במיקום אסטרטגי טוב יותר. הארמייה האוסטרית הראשונה הייתה מורכבת מכוח בגודל עשר וחצי דיוויזיות רגלים ושתי דיוויזיות פרשים, בעוד הארמייה הרוסית הרביעית בפיקודו של הברון זלצה העמידה שש וחצי דיוויזיות רגלים ושלוש וחצי דיוויזיות פרשים.

רמטכ"ל צבא אוסטרו-הונגריה קונרד פון הצנדורף הורה לארמייה הראשונה להעביר את כובד המשקל של הכוחות מערבה, בניגוד למה שציפו הרוסים. במאמץ מהיר לשפר את עמדותיו, הורה הרמטכ"ל הרוסי לארמיות הרביעית והחמישית להתכונן להגנה אגפית. למרות שפקודה זו ככל הנראה מנעה מהרוסים הפסד אפשרי גדול יותר, היא נכשלה במטרתה למנוע את תוצאות הקרב.

המערכה לא אופיינה במלחמת חפירות כבחזית המערבית, כיון שהצדדים בחזית המזרחית לא הספיקו להתמקם לטווח ארוך ולעסוק בעבודות בנייה וחפירה. כתוצאה מכך, סערה ביומיים הבאים המערכה והכוחות הגדולים של הפרשים שהיו מעורבים בה, גרמו לחוסר יציבות בקו החזית.

## קישורים חיצוניים

קרסניק
קטגוריה:החזית המזרחית במלחמת העולם הראשונה
קרסניק
איאן רוברטס

**איאן רוברטס** (באנגלית: **Ian Roberts**; נולד ב-31 ביולי 1965) הוא שחקן רוגבי בעבר מאוסטרליה בשנות ה-80 וה-90 ושחקן נבחרת הרוגבי של אוסטרליה בשנים 1990–1994.

בשנת 1995 יצא רוברטס מהארון ובכך היה לשחקן הרוגבי הראשון בעולם ולספורטאי אוסטרלי בכיר הראשון שהוא הומו גלוי.

## ביוגרפיה
בשנים 1986–1989 שיחק רוברטס בקבוצת הרוגבי סאות' סידני ראביטוס. בשנים 1990–1995 הוא שיחק בקבוצת מנלי-אורינה סי איגלס. ב-1994 השתתף בטורניר קנגורו, בהשתתפות נבחרות הרוגבי של בריטניה, צרפת ואוסטרליה. בשנת 1996 סבל מפציעות ולכן לא שיחק ובשנים 1997–1998 שיחק בקבוצת נורת' קווינסלנד קאובויס. עקב פציעות שסבל מהן ב-1998 החליט לפרוש סופית מרוגבי מקצועני.

בשנת 2000 זכה רוברטס במדליית הספורט האוסטרלי על תרומתו להישגים הבינלאומיים של אוסטרליה בליגת הרוגבי. היה חבר בצוות שופטי ליגת הרוגבי הלאומית בשנות ה-2000.

בשנת 2005 נבחר רוברטס לאחד מ-25 שחקני הרוגבי הטובים ביותר של ניו סאות' ויילס בכל הזמנים.

## חייו האישיים
בשנת 1995 סיפר רוברטס על זהותו המיניות בראיונות לעיתונים ולטלוויזיה. באופן כללי הוא זכה לתמיכה בקרב שחקני הרוגבי באוסטרליה. בשנת 1997 יצא לאור ספר אודותיו, "לגלות", שניכתב על ידי פול פרימן.

לאחר שפרש מספורט מקצועי החל ללמוד במכון הלאומי לאמנויות הבמה שבסידני. הוא הופיע במספר סרטים ובסדרות טלוויזיה בתפקידים קטנים.

בשנת 2005 הגיע רוברטס לשלב הגמר בגרסה האוסטרלית של תוכנית הטלוויזיה  ביחד עם נטלי לאו.

בשנת 2010 ביקר רוברטס את האלופה האולימפית בשחייה סטפני רייס וכינה אותה אידיוטית מושלמת לאחר שלעגה לקבוצת הרוגבי של דרום אפריקה בטוויטר וקראה להם "הומואים" ("faggots").

## קישורים חיצוניים

* העולם של איאן 
* ריאיון עם איאן רוברטס 
* נתונים סטטיסטיים של איאן רוברטס *Rugby League Project* 

## הערות שוליים

קטגוריה:דוגמנים להט"בים
קטגוריה:זוכי מדליית הספורט האוסטרלית
קטגוריה:ספורטאים להט"בים אוסטרלים
קטגוריה:שחקני רוגבי אוסטרלים
קטגוריה:שחקני קולנוע וטלוויזיה אוסטרלים
קטגוריה:שחקנים להט"בים אוסטרלים
קטגוריה:דוגמנים אוסטרלים
קטגוריה:מתחרי רוקדים עם כוכבים (אוסטרליה)
קטגוריה:אוסטרלים שנולדו ב-1965
ארמון המלך חוסיין

**ארמון המלך חוסיין** הוא שלד של ארמון שהיה אמור לשמש כבית הקיץ של חוסיין, מלך ירדן.
בנייתו החלה באמצע שנות ה-60 של המאה ה-20 כאשר אזור יהודה ושומרון היה תחת שלטון ירדני. בנייתו הופסקה בעקבות מלחמת ששת הימים, בסיס המבנה לא נהרס והוא נמצא על גבעת תל אל פול, סמוך לשכונת בית חנינא של היום.

שלד הארמון נמצא מערבית לשכונת פסגת זאב ומשקיף על שכונת שועפאט. הוא נמצא בגובה של כ-840 מטרים מעל פני הים. חוסיין בחר ככל הנראה להקים את ארמונו, דווקא במיקום זה בגלל החשיבות ההיסטורית של האתר.

הארמון תוכנן להיבנות כמבנה מפואר בעל 3 קומות המתייצבות על קשתות עשויות מאבן ירושלמית. שלד המבנה מצופה הבטון שנותר היום משמש כמקלט לעבריינים.

באוגוסט 2011 עצרה עיריית ירושלים עבודות גידור סביב האתר.

## קישורים חיצוניים

* 

## הערות שוליים

קטגוריה:ירושלים: מבנים
קטגוריה:ישראל: ארמונות
קטגוריה:חוסיין, מלך ירדן
קטגוריה:שועפאט
קטגוריה:בית חנינא